เรื่องร้องเรียน (ร้องเรียน) วันที่ 2022-11-01 15:23:42 — แขวงคลองเจ้าคุณสิงห์ เขตวังทองหลาง กรุงเทพมหานคร
ขอคำชี้แจงจากหน่วยงานของ กทม. ที่ดูแลสถานีดับเพลิงหัวหมากด้วยค่ะ เนื่องจากดิฉันได้บอกให้เจ้าหน้าที่มาจับงูที่บ้าน แต่เจ้าหน้าที่แจ้งว่าให้รอก่อนเพราะว่ารถที่ใช้ออกเหตุตอนนี้มีเพียงคันเดียวและไปออกเหตุอีกที่หนึ่งอยู่ ซึ่งอยู่คนละทางทำให้รอนานเกินไปมาก จึงได้ถามเจ้าหน้าที่แล้วว่ารถคันอื่นไม่มีหรอ เจ้าหน้าที่แจ้งว่ารถคันอื่นที่มีเป็นรถที่ใช้ดับไฟ จึงอยากทราบว่า กทม.มีรถให้สถานีดับเพลิงใช้ออกเหตุที่ไม่ใช่ดับไฟเพียง 1 คันต่อสถานีหรอคะ ไม่ได้ร้องเรียนเจ้าหน้าที่นะคะ แต่ถ้าเป็นแบบนี้สงสารเจ้าหน้าที่ เพราะเจ้าหน้าที่ช่วยเหลือและทำงานเต็มที่มากๆค่ะ แต่ทำไมทาง
กทม.ถึงไม่มีรถให้เจ้าหน้าที่เพิ่ม จะได้ทำงานสะดวกและรวดเร็วกว่าที่ควรจะเป็นคะ